# Zmluva o dielo číslo objednávateľa ............

na zhotovenie projektovej dokumentácie podľa §536 a násl. zákona č. 513/1991 Zb., Obchodný zákonník

a podľa zákona č. 185/2015 Z.z., Autorský zákon

Čl.1. ZMLUVNÉ STRANY

* 1. ZHOTOVITEĽ:

.......................

.......................

Poštový kontakt: ............................

Zastúpená: ............................

Bankové spojenie ............................

Číslo účtu v tvare IBAN: ............................

IČO: ............................

DIČ: ............................

IČ DPH: ............................

Registrácia: ............................

Zástupca vo veciach plnenia zmluvy: .....................................

Kontaktný email: .......................................

Telefónne číslo: .......................................

(ďalej len ako „zhotoviteľ“)

1.2 OBJEDNÁVATEĽ:

**Mesto Žilina**

**Námestie obetí komunizmu 1, 011 31 Žilina**

Zastúpená: Mgr. Peter Fiabáne, primátor

Bankové spojenie: Prima banka Slovensko, a.s.

Číslo účtu v tvare IBAN: SK37 5600 0000 0003 3035 3001

IČO: 00321796

DIČ: 2021339474

Zástupca vo veciach plnenia zmluvy: RNDr. Radoslav Vozárik

Kontaktný email: radoslav.vozarik@zilina.sk.

Telefónne číslo: 0907 912 014

(ďalej len ako „objednávateľ“)

**Preambula**

(1) Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“). Objednávateľ na obstaranie predmetu tejto zmluvy použil postup v zmysle právnych predpisov upravujúcich postup pri verejnom obstarávaní.

(2) Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Čl.2. PREDMET ZMLUVY

* 1. Predmetom tejto zmluvy o dielo je záväzok zhotoviteľa vykonať dielo v rozsahu a za podmienok dohodnutých v tejto zmluve a záväzok objednávateľa zaplatiť zhotoviteľovi za jeho bezchybné vykonanie dohodnutú cenu.
  2. Dielom sa pre účely tejto zmluvy rozumie vypracovanie a dodanie projektovej dokumentácie ,,Zmena organizácie dopravy v mestských častiach Bánová a Závodie“ vrátane výkazu výmer a rozpočtu navrhnutých opatrení (ďalej len „projektová dokumentácia“) a dodanie súhlasného stanoviska Okresného riaditeľstva policajného zboru v Žiline - Okresného dopravného inšpektorátu. Zhotoviteľ je povinný vykonať dielo vo vlastnom mene na svoje náklady a na svoje nebezpečenstvo v dohodnutom čase a v stanovenej kvalite.
  3. Zhotoviteľ je uzrozumený so skutočnosťou, že kvalitou diela sa pre účely tejto zmluvy rozumie dielo vyhotovené podľa čl. 3 tejto zmluvy ako aj v súlade s platnou legislatívou SR, STN, STN EN, TN, súvisiacimi predpismi a aktuálnym Sadzobníkom pre navrhovanie ponukových cien projektových prác a inžinierskych činností UNIKA. Pokiaľ dielo nebude spĺňať uvedené požiadavky kvality, ide o vadu diela, ktorú je zhotoviteľ povinný odstrániť v rámci reklamácie objednávateľa bezodplatne.

Čl.3.  OBSAH A ROZSAH PROJEKTOVEJ DOKUMENTÁCIE

3.1 Pri vypracovaní predmetu zmluvy sa zhotoviteľ zaväzuje zohľadniť požiadavky objednávateľa definované najmä v súťažných podkladoch objednávateľa, jeho prílohách a vysvetleniach objednávateľa, ako aj ďalšie upresňujúce a dodatočné požiadavky objednávateľa a tiež oprávnené požiadavky dotknutých subjektov. Zhotoviteľ je za účelom spracovania predmetu zmluvy povinný vykonať ohliadku miesta a dostatočne sa oboznámiť s miestom realizácie, požiadavkami verejného obstarávania a v prípade zrejmého opomenutia uvedených skutočností nemá nárok na úpravu ceny za dielo.

3.2 Zhotoviteľ sa zaväzuje odovzdať objednávateľovi v rámci dohodnutej ceny projektovú dokumentáciu spolu so súhlasným stanoviskom Okresného riaditeľstva policajného zboru v Žiline - Okresného dopravného inšpektorátu.  nasledujúcich počtoch vyhotovení:

* v tlačenej forme 6 vyhotovení
* v digitálnej forme 1 vyhotovenie

nasledovne: výkresovú časť vo formáte DWG alebo DGN, textovú a tabuľkovú časť vo formáte DOC a XLS, obrázkovú časť vo formáte PDF a JPG a kompletnú dokumentáciu vo formáte PDF

3.3 Projektovou dokumentáciou v rozsahu podľa čl. 2 bod 2.2 sa rozumie projektová dokumentácia so zapracovaním podmienok dotknutých orgánov a podmienok objednávateľa do projektovej dokumentácie podľa prílohy č. 1 a č. 2 k tejto zmluve, prerokovanie projektovej dokumentácie s príslušnými orgánmi a potvrdením projektovej dokumentácie a vydaním súhlasného stanoviska Okresného riaditeľstva policajného zboru v Žiline - Okresného dopravného inšpektorátu, so zapracovaním podmienok objednávateľa do projektu, vrátane výkazu výmer, ktorý obsahuje výpočet každej v ňom uvedenej položky a kontrolným rozpočtom.

Čl.4. SPôSOB VYPRACOVANIA PROJEKTOVEJ DOKUMENTÁCIE

4.1 Odovzdaním sa rozumie odovzdanie projektovej dokumentácie objednávateľovi v jeho sídle odovzdávacím a preberacím protokolom.

* 1. Akceptáciou sa rozumie odsúhlasenie vecnej a obsahovej stránky predmetu diela vo forme akceptačného protokolu podpísaného oboma Zmluvnými stranami v sídle Objednávateľa (ďalej len „Akceptácia“). Objednávateľ je povinný Akceptovať predmet diela do 14 dní od odovzdania diela, alebo písomne resp. emailom oznámiť zhotoviteľovi námietky a pripomienky voči odovzdanému predmetu diela, pričom zhotoviteľ je tieto povinný odstrániť v lehote do 7 pracovných dní od doručenia oznámenia námietok a pripomienok zo strany objednávateľa. V prípade že zhotoviteľ námietky a pripomienky neodstráni do uvedenej lehoty alebo ich neodstráni riadne, objednávateľ má právo opätovne oznámiť a špecifikovať zhotoviteľovi námietky a pripomienky k predmetu diela a určiť dodatočnú primeranú lehotu (nie však dlhšiu ako 7 dní) na ich odstránenie. Pokiaľ nebudú námietky a pripomienky odstránené ani v dodatočnej lehote, objednávateľ má právo na zmluvnú pokutu z omeškania vo výške 0,5% z dohodnutej ceny za každý deň omeškania počnúc 8. dňom od doručenia prvého písomného oznámenia o námietkach a pripomienkach, prípadne odstúpiť od zmluvy. V prípade, že objednávateľ do 14 dní od odovzdania projektovej dokumentácie v zmysle bodu 4.1. tejto zmluvy nepredloží písomne odôvodnené námietky voči predmetu diela, tento sa považuje za akceptovaný. Akceptáciou nie je dotknuté právo objednávateľa na uplatnenie zodpovednosti voči zhotoviteľovi v zmysle čl.7 tejto zmluvy.
  2. Objednávateľ sa zaväzuje, že počas spracovania projektovej dokumentácie poskytne po písomnej (resp. elektronickej) výzve zhotoviteľa zhotoviteľovi v nevyhnutnom rozsahu spolupôsobenie, spočívajúce v odovzdaní potrebných údajov a ujasnení podkladov, odovzdaní všetkých vyjadrení a stanovísk, ktorých potreba vznikne v priebehu plnenia tejto zmluvy.
  3. Zhotoviteľ bude písomne emailom informovať objednávateľa o akejkoľvek skutočnosti, ktorá by bránila alebo sťažovala realizáciu predmetu zmluvy a ktorá by mala vplyv na dohodnuté termíny dokončenia diela a to najneskôr do 3 dní odo dňa, v ktorom sa o takejto skutočnosti dozvedel. Pri nedodržaní povinnosti podľa predchádzajúcej vety zhotoviteľ nemá právo žiadať predĺženie termínu zhotovenia diela.

4.5 Zhotoviteľ bude objednávateľa informovať o stave rozpracovanosti diela na pracovných rokovaniach, ktoré budú organizované podľa aktuálnej potreby riešenia dielčích problémov. Na požiadanie objednávateľa prizve zhotoviteľ na pracovné rokovanie zainteresovaných zástupcov dotknutých subjektov. Najneskôr 10 dní pred odovzdaním diela sa zhotoviteľ zaväzuje vyzvať objednávateľa na písomné schválenie konceptu diela, za účelom posúdenia, či obsahuje všetky požadované náležitosti a to najmä netechnickej povahy.

4.6 Zhotoviteľ nesmie bez predchádzajúceho súhlasu objednávateľa previesť záväzky z tejto zmluvy na tretiu osobu.

Čl.5. ČAS PLNENIA

* 1. Zhotoviteľ vypracuje a dodá dielo v termíne: do 30.4.2021
  2. Predmet podľa tejto zmluvy je splnený riadnym vypracovaním a odovzdaním projektovej dokumentácie objednávateľovi a jej akceptáciou v zmysle bodu 4.2 tejto zmluvy a  v termíne podľa bodu 5.1. tejto zmluvy .

5.3 Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej odbornej starostlivosti predvídať a ktoré zabránia riadnemu a včasnému splneniu predmetu zmluvy zo strany zhotoviteľa, sa neuplatní ustanovenie zmluvy, týkajúce sa termínu dodania diela a ustanovenie čl. 6 bod 6.5 za podmienky, že sa strany dohodnú na zmene pôvodne dohodnutých termínov dodania diela dodatkom k zmluve.

Čl.6. CENA DIELA, PLATOBNÉ PODMIENKY A ZMLUVNÉ POKUTY

6.1 Cena za zhotovenie predmetu zmluvy v  rozsahu Čl. 3. tejto zmluvy a spôsobom uvedeným v Čl. 4 tejto zmluvy je stanovená

vo výške nasledovne:

**Zmluvná cena celková : .................................... € bez DPH**

**Zmluvná cena celková : .................................... € s DPH**

**( zhotoviteľ je/nie je platcom DPH)**

**Slovom: ............................................... eur s DPH**

V odmene podľa tohto bodu sú zahrnuté všetky náklady vynaložené zhotoviteľom v súvislosti s plnením predmetu tejto zmluvy, diela v rozsahu čl. 3 tejto zmluvy a spôsobom uvedeným v Čl. 4 tejto zmluvy.

6.2 Zhotoviteľ vystaví za spracovanie projektovej dokumentácie jednu faktúru – daňový doklad, ktorý bude mať všetky vecné a formálne náležitosti v zmysle platných právnych predpisov. Objednávateľ bude uhrádzať faktúru nasledovne:

* faktúru vo výške 100 % z ceny za spracovanie projektovej dokumentácie podľa bodu 6.1 zaplatí objednávateľ zhotoviteľovi po Akceptácií projektovej dokumentácie v zmysle bodu 4.2

6.3 Splatnosť vystavenej faktúry je do 30 dní od jej doručenia objednávateľovi. V prípade, že faktúra nebude obsahovať všetky údaje uvedené v ustanovení § 71, § 74 zákona č. 222/2004 Z. z., alebo v bode 6.2. tejto zmluvy, alebo číslo tejto zmluvy, objednávateľ, objednávateľ je oprávnený faktúru vrátiť zhotoviteľovi a požadovať odstránenie nedostatkov. 30 – dňová lehota splatnosti v takomto prípade neplynie. Zhotoviteľ je povinný vystaviť novú faktúru s číslom tejto zmluvy a údajmi uvedenými v ustanovení § 71, §74 zákona č. 222/2004 Z. z. a v bode 2. tohto článku. Dňom doručenia novej opravenej faktúry objednávateľovi začne plynúť nová 30 - dňová lehota splatnosti.

6.4 V prípade omeškania s úhradou faktúry za riadne a včasne odovzdané dielo je objednávateľ povinný zaplatiť zhotoviteľovi úrok z omeškania vo výške 0,5% z fakturovanej sumy za každý deň omeškania.

6.5 V prípade, že zhotoviteľ nedodá projektovú dokumentáciu v dohodnutom termíne, objednávateľ má právo na zmluvnú pokutu z omeškania vo výške 0,5% z dohodnutej ceny podľa 6.1. za každý deň omeškania.

6.6 Zaplatením zmluvnej pokuty v zmysle tejto zmluvy nie je dotknutý nárok objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.

6.7 Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v čl.I. tejto zmluvy.

6.8 Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.

Čl.7. ZODPOVEDNOSŤ ZHOTOVITEĽA

7.1 Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez závad a nedostatkov, v súlade s platnou legislatívou SR, STN, STN EN, TN a ďalšími súvisiacimi predpismi, pričom bude použiteľný na dohodnutý účel.

7.2 Zhotoviteľ sa zaväzuje postupovať pri vykonaní diela s maximálnou odbornou starostlivosťou, dodržiavať všeobecne záväzné predpisy a technické normy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými obidvoma stranami.

7.3 Zhotoviteľ zodpovedá za vady diela v  z mysle § 560 a  nasl. Obchodného zákonníka. Vadami a  nedostatkami diela sa rozumejú aj také vady a nedostatky, ktoré sa prejavia na projekte postavenej podľa projektu zhotoviteľa a budú spôsobené nesprávnym naprojektovaním.

7.4 Záručná doba na zhotovené dielo je zmluvnými stranami dohodnutá v trvaní 24 mesiacov a začína plynúť odo dňa akceptácie v zmysle čl. 4.2. Záručná doba sa automaticky predlžuje o dobu odstraňovania vady diela v záručnej dobe.

7.5 V prípade, že sa počas záručnej doby diela (projektu) alebo počas realizácie projektu realizovaného na jej základe preukáže jeho nekvalita, neúplnosť diela, prípadne budú zistené iné vady diela ako napr. nesúlad s výkazom výmer, chýbajúce časti projektovej dokumentácie na jednotlivé časti diela, ktoré sú nevyhnutné pre realizáciu a správne fungovanie projektu, chybne uvedené rozmery, počty kusov jednotlivých prvkov, nesprávne použitá technológia v projektovej dokumentácii a podobne, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v primeranej lehote stanovenej objednávateľom.

7.6 Pokiaľ nebude náhradné plnenie čl. 7 ods. 7.5 dodané v stanovenej primeranej lehote, objednávateľ má právo na zmluvnú pokutu vo výške 0,5% z dohodnutej ceny za projektovú dokumentáciu za každý deň omeškania počnúc nasledujúcim dňom od uplynutia tejto lehoty, prípadne odstúpiť od zmluvy. Rovnako má objednávateľ nárok požadovať od zhotoviteľa náhradné plnenie vždy vtedy, ak projektová dokumentácia kvalitatívne nezodpovedá účelu a povahe diela na jej základe zhotovovaného. Požiadavka bude uplatňovaná písomnou formou na adresu sídla zhotoviteľa.

7.7 Zmluvné strany sa dohodli, že v prípade, že dielo bude mať nedostatky uvedené v  čl .7 ods. 7.5, ktoré budú mať v čase zhotovovania projektu podľa  projektu (diela) na základe tejto zmluvy alebo počas plynutia záručnej doby vplyv na navýšenie ceny diela alebo spôsobia potrebu prác, výkonov alebo dodávok, ktoré neboli uvedené v pôvodnom rozpočte alebo v ich dôsledku vznikne objednávateľovi iná materiálna alebo finančná škoda, objednávateľ je oprávnený uplatniť si u zhotoviteľa právo na zaplatenie zmluvnej pokuty až do  výšky 100 percent navýšenia ceny diela, ktorá bude splatná do 30 dní od písomnej výzvy objednávateľa na jej úhradu.  Vo výzve bude určená výška zmluvnej pokuty na základe rozhodnutia objednávateľa. Uplatnením zmluvnej pokuty nie je dotknutý nárok na náhradu škody, ktorú možno vymáhať samostatne.

7.8 Zhotoviteľ zodpovedá objednávateľovi za škodu, spôsobenú nekvalitným vyhotovením diela (čl. 7 ods. 7.5) v skutočnej výške nákladov, ktoré musel objednávateľ vynaložiť na realizáciu chýbajúcich častí v projekte alebo na nápravu nevhodne zvolených postupov v diele, za účelom zabezpečenia užívaniaschopnosti projektu, zhotovovanej na základe projektu podľa tejto zmluvy. Zhotoviteľ je povinný takto vyčíslenú škodu uhradiť objednávateľovi do 30 dní odo dňa doručenia písomného vyrozumenia objednávateľa o vzniku škody, jej povahy a výške. Uvedené platí aj pre prípad, ak bude objednávateľovi udelená príslušným orgánom sankcia za konanie, ktoré bolo zapríčinené nekvalitným, resp. vadným vykonaním diela (projektu).

7.9 Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ne upozornil objednávateľa a objednávateľ na ich použití trval. Zhotoviteľ nezodpovedá za vady diela, ktoré boli spôsobené dodržaním nevhodných pokynov daných objednávateľom, ak zhotoviteľ na ich nevhodnosť písomne upozornil najneskôr v deň nasledujúci po zistení ich nevhodnosti a objednávateľ na ich dodržaní trval alebo ak zhotoviteľ túto nevhodnosť nemohol pri vynaložení odbornej starostlivosti zistiť. Za vadu diela sa nepovažuje zistenie odchýlok skutkového stavu uloženia podzemných inžinierskych sietí oproti podkladom, ktoré zhotoviteľ získal na základe žiadosti od ich správcov a o ktorých nemohol byť inak informovaný.

7.10 Zhotoviteľ sa zaväzuje prípadné vady diela odstrániť bezodplatne, bez zbytočného odkladu najneskôr však do 7 pracovných dní po uplatnení oprávnenej reklamácie objednávateľom. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou. Objednávateľ a zhotoviteľ sa môžu písomne dohodnúť na dlhšej lehote na odstránenie vád diela. V prípade, že zhotoviteľ neodstráni vady diela – projektovej dokumentácie včas, je objednávateľ oprávnený dať opraviť vady diela – projektovej dokumentácie tretej osobe na náklady zhotoviteľa. Zmluvné strany sa dohodli, že oprava vád diela – projektovej dokumentácie treťou osobou nebude považovaná za zásah do autorských práv zhotoviteľa k dielu – projektovej dokumentácii.

|  |
| --- |
|  |
| 7.11 Reklamácia sa považuje za vybavenú odstránením vady diela alebo jeho časti riadne a včas, s potvrdením zo strany objednávateľa o prevzatí opraveného diela alebo jeho časti formou preberacieho protokolu. |
| 7.12 Zhotoviteľ sa zaväzuje, že nepoužije dielo, ktoré je predmetom tejto zmluvy bez súhlasu objednávateľa na iné účely ako tie, ktoré sú určené v tejto zmluve. |
| 7.13 Zhotoviteľ je povinný spôsobom bežným v jeho organizácii zabezpečiť dodržiavanie mlčanlivosti všetkými jeho zamestnancami, ktorí sa nejakým spôsobom zúčastnili na príprave a vyhotovení dokumentácie o ich obsahu, a to až do dňa, v ktorom sa tieto ako súčasť súťažných podkladov budú poskytovať uchádzačom o zhotovenie projektovej dokumentácie a o tejto skutočnosti podať objednávateľovi vyhlásenie. |

Čl.8. LICENČNÉ PODMIENKY

8.1 Podpisom tejto zmluvy udeľuje zhotoviteľ objednávateľovi súhlas na bezodplatné, výhradné použitie diela v zmysle § 19 ods. 4 autorského zákona (výhradnú licenciu v zmysle § 70 ods. 1 autorského zákona), a to najmä nasledovným spôsobom:

a) vyhotovenie rozmnoženiny diela

b) spracovanie a adaptáciu diela, čím sa myslí najmä :

1. nasledovné zapracovanie zmien diela podľa potrieb objednávateľa;

2. ďalšie podrobnejšie rozpracovanie diela do detailnejšej podoby pre účely vyhotovenia konkrétneho súvisiaceho projektu;

3. spracovanie čo aj časti diela do iného diela; všetko za podmienky, že tým nedôjde k hanlivému nakladaniu s dielom.

c) zaradenie diela do súborného diela, najmä pre potreby rôznych sumarizačných, propagačných publikácií o meste Žilina a pod.

d) verejné vystavenie diela, najmä v sídle ako aj na webovom sídle objednávateľa.

8.2 Vzhľadom k tomu, že zhotoviteľ udeľuje objednávateľovi výslovný súhlas so spôsobom využitia diela podľa bodu 8.1 písmeno b) tejto zmluvy, zhotoviteľ je plne uzrozumený s tým, že vyššie uvedenou adaptáciou, rozpracovaním či spracovaním diela nedochádza k nedovoleným zmenám či nedovoleným zásahom do diela..

8.3 Zhotoviteľ ako autor diela udeľuje objednávateľovi ako nadobúdateľovi licencie súhlas na postúpenie licencie tretej osobe, ako aj na udelenie sublicencie v rozsahu udelenej licencie alebo jej časti. Zhotoviteľ nevyžaduje, aby ho objednávateľ o tejto skutočnosti bezodkladne informoval.

8.4 Licencia sa udeľuje na dobu 70 rokov, v neobmedzenom rozsahu.

Čl.9. ZÁVEREČNÉ USTANOVENIA

9.1 Zmeny vo východiskových podkladoch alebo nové požiadavky objednávateľa ktoré vzniknú po Akceptácií diela objednávateľom v zmysle bodu 4.2 tejto zmluvy budú riešené formou písomného dodatku k tejto zmluve, v  ktorom bude obsiahnutá aj zodpovedajúca zmena lehoty dodávky a cena prác.

9.2 Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne alebo doporučenou poštou na adresy uvedené v čl. 1 tejto zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň, kedy bol email odoslaný. Kontaktné adresy pre doručovanie a odosielanie emailov sú za objednávateľa: [radoslav.vozarik@zilina.sk](mailto:radoslav.vozarik@zilina.sk) a za zhotoviteľa: ........................... . E-mailová adresa uvedená v Čl. 1 tejto Zmluvy na strane objednávateľa je záväznou adresou pre doručovanie elektronickej pošty s tým, že zhotoviteľ je povinný zasielať elektronickú korešpondenciu na vedomie aj na elektronickú adresu: peter.rolko@zilina.sk

Rozhodujúci pri určení času doručenia je výpis o odoslaní emailu. Akúkoľvek zmenu v údajoch uvedených v Čl. 1 tejto Zmluvy sú zmluvné strany povinné bezodkladne si oznámiť.

9.3 Zmluva nadobudne platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 Občianskeho zákonníka.

9.4 Pokiaľ v  zmluve nie je dohodnuté niečo iné, platia pre zmluvný vzťah ňou založený

ustanovenia Obchodného zákonníka č. 513/1991 Zb. v znení neskorších predpisov.

9.5. Objednávateľ je oprávnený odstúpiť od zmluvy v prípadoch uvedených v tejto zmluve. Objednávateľ je oprávnený od zmluvy odstúpiť aj v prípade, že zhotoviteľ poruší ktorékoľvek ustanovenie tejto zmluvy a k náprave nedôjde ani do troch dní od doručenia výzvy objednávateľa na odstránenie závadného stavu.

9.6. Bez ohľadu na dôvod ukončenia zmluvy, zhotoviteľ pokiaľ nebude inštruovaný objednávateľom inak, vykoná nasledovné kroky:

- okamžite zastaví práce,

- odovzdá objednávateľovi úplne alebo čiastočne ukončené plnenia podľa tejto zmluvy

9.7 Neoddeliteľnou súčasťou tejto zmluvy sú nasledujúce prílohy:

Príloha č. 1 – Cenová ponuka zhotoviteľa,

Príloha č. 2 – Základný rozsah prác.

9.8 Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

9.9 Táto zmluva je vyhotovená v piatich vyhotoveniach, z  ktorých jeden je určený pre zhotoviteľa a štyri pre objednávateľa.

V Žiline dňa V Žiline dňa

.................................... .........................................

Zhotoviteľ : Objednávateľ :

Mgr. Peter Fiabáne

primátor mesta Žilina

Príloha č.1

Cenová ponuka zhotoviteľa

|  |  |  |  |  |  |
| --- | --- | --- | --- | --- | --- |
| **Por. Číslo** | **Popis položky** | **množstvo** | **merná jednotka** | **Celkom € bez DPH** | **celkom € s DPH** |
| 1 | Projektová dokumentácia zmena organizácie dopravy v mestských častiach Bánová a Závodie | 1 | ks |  |  |
|  | Celkom |  |  |  |  |

Príloha č.2

Základný rozsah prác

Riešené územie je mestská časť Bánová a Závodie (územie od Bitarovskej cesty cez ulicu Hôreckú až po DPMŽ a ulicu Priemyselnú, z východnej strany rieka Rajčianka a zo západnej strany zastavané obytné územie daných mestských častí). Je potrebné vyriešiť zjednosmernenie niektorých ulíc  (niektoré ulice sú úzke a sú obojsmerné), zvislé a vodorovné dopravné značenie (v súčasnosti chyba alebo je vyblednuté dopravné značenie na uliciach a aj v križovatkách), parkovanie podľa parkovacej politiky mesta. Je potrebné navrhnúť nové zóny (30, obytné, školské) a možnosti realizovať osadenie spomaľovacích prahov. Celkovo je potrebné vyriešiť zkľudnenie dopravy v danom území a riešiť detailne okolie škôl. Súčasťou projektovej dokumentácie je rozpočet na realizáciu navrhnutých opatrení. Projektová dokumentácia musí mať súhlasné stanovisko Okresného riaditeľstva policajného zboru v Žiline - Okresný dopravný inšpektorát. Počet odovzdaných vyhotovení v tlačenej forme je 6pare a 1 vyhotovenie bude v digitálnej forme. Pracovnú skupinu bude tvoriť zamestnanec mesta, projektant, poslanci za príslušný volebný obvod a zástupca Okresného dopravného inšpektorátu v Žiline.